stanford-oval/wikipedia huggingface dataset:
Into the Groove

"Into the Groove" (בעברית: "לְתוֹךְ הַקֶּצֶב") הוא סינגל של הזמרת-יוצרת האמריקאית מדונה מתוך אלבומה השני Like a Virgin. השיר יצא כסינגל מתוך המהדורה המחודשת של האלבום ב-15 ביולי 1985. השיר הוא שיר הנושא של הסרט "סוזאן סוזאן" (1985), בו כיכבה מדונה בעצמה.
ההשראה של מדונה מאחורי השיר הייתה רחבת הריקודים, והיא כתבה את זה בזמן שצפתה באדם פורטוריקני נאה, על המרפסת שלה. בתחילה כתבה עבור חברה מארק קמינס, אך מאוחר יותר החליטה להשתמש בו בתור שיר הנושא של הסרט שלה "סוזאן סוזאן".
ניתוח מוזיקלי והצלחה

מבחינה מוזיקלית השיר מורכב ממכשור סינתיסייזרים ותופים שהופקו בצורה מכנית. מבחינה ווקאלית קולה של מדונה עולה ויורד במהלך השיר, כאשר בחלקים מהשיר הוא נשמע גבוה ובחלקיו האחר הוא נשמע נמוך יותר. מבחינה לירית השיר עוסק בהזמנת אדם לרחבת הריקודים אם כי ישנם גם רמיזות מיניות בשיר.
השיר זכה לביקורות חיוביות על ידי מבקרי מוזיקה וסופרים אשר לעיתים קרובות כינו אותו "הרומן הגדול הראשון של מדונה".
השיר זכה להצלחה מסחרית, והגיע לראש המצעדים באוסטרליה, בלגיה, אירלנד, איטליה, יפן, הולנד, ניו זילנד, ספרד והממלכה המאוחדת, שם הוא היה אחד משיריה הראשונים שהגיעו למקום הראשון. בארצות הברית, השיר היה זמין רק בתור בי-סייד של השיר "Angel" ולכן הוא לא נכנס למצעד הרשמי של המדינה. בסוף שנות ה-80 של המאה ה-20, "Into the Groove" זכה בתואר "שיר המחול של העשור" על ידי מגזין בילבורד.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | "100 שירי הפופ הטובים ביותר שמעולם לא דורגו בהוט 100" | 1 |  |
וידאו קליפ

הווידאו קליפ לשיר הורכב מקטעים מתוך הסרט. מדונה ביצעה את השיר ברוב סיבובי ההופעות שלה. במהלך השנים השיר זכה למספר קאברים ביניהם של הזמרת דני מינוג.
מיקומי שיא

|   ‏‏‏  מצעדים ודירוגים (1985–1986)> מדינה |   ‏‏‏  מצעדים ודירוגים (1985–1986)> מצעד |   ‏‏‏  מצעדים ודירוגים (1985–1986)> מיקום שיא |   ‏‏‏  מצעדים ודירוגים (1985–1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטריה | Music & Media | 1 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 1 |  |
|  אירופה | אירופה הוט 100 | 1 |  |
|  אירופה | איירפליי טופ 50 | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי ה-R&B/היפ-הופ | 19 |  |
|  גרמניה | GfK – טופ 100 | 3 |  |
|  דרום אפריקה | אנטרטיינמנט מוניטורינג אפריקה | 4 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 1 |  |
|  יוון | IFPI Greece | 2 |  |
|  יפן | יפן הוט 100 | 37 |  |
|  ישראל | המצעד הלועזי השבועי של רשת ג' | 1 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 1 |  |
|  צרפת | SNEP | 2 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  אוסטרליה | מצעד הסינגלים האוסטרלי | 2 |  |
|  אירופה | אירופה הוט 100 | 7 |  |
|  איטליה | מצעד הסינגלים האיטלקי | 2 |  |
|  ארצות הברית | מצעד שירי הדאנס קלאב | 12 |  |
|  גרמניה | GfK – טופ 100 | 21 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 3 |  |
|  ישראל | המצעד הלועזי השנתי של רשת ג' | 5 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 4 |  |
|  ספרד | PROMUSICAE | 10 |  |
|  פלנדריה | אולטראטופ 50 | 6 |  |
|  צרפת | SNEP | 26 |  |
|  שווייץ | המצעד השווייצרי | 9 |  |
|   ‏‏‏  מצעדי עשור (1980–1989)> מדינה |   ‏‏‏  מצעדי עשור (1980–1989)> מצעד |   ‏‏‏  מצעדי עשור (1980–1989)> מיקום שיא |   ‏‏‏  מצעדי עשור (1980–1989)>  |
| --- | --- | --- | --- |
|  הולנד | מצעד 40 הסינגלים ההולנדיים | 15 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 300,000 |
| ארצות הברית (RIAA) | זהב | 1,000,000^ |
| הממלכה המאוחדת (BPI) | זהב | 957,000 |
| יוון (IFPI Greece) | — | 4,000 |
| יפן (Oricon Charts) | — | 152,440 |
| ניו זילנד (RMNZ) | זהב | 10,000* |
| צרפת (SNEP) | זהב | 500,000* |
| קנדה (Music Canada) | — | 100,000 |
דיגיטלי
| ארצות הברית (RIAA) | זהב | 500,000 |
סיכום
| אירופה (IFPI) | — | 1,500,000 |
| בכל העולם | — | 3,700,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
ביאורים

↑  ביחד עם "Angel"
Cobra (שיר)

"Cobra" (באנגלית: "קוֹבּרָה") הוא שיר של הראפרית האמריקאית מייגן די סטליון, מתוך אלבום האולפן השלישי שלה. הוא יצא לאור באופן עצמאי על ידי הוט גירל פרודקשנס ב-3 בנובמבר 2023, כסינגל המוביל מתוך האלבום Megan. זהו השיר הראשון שהוציאה די סטליון מאז שעזבה את חברת התקליטים 1501 סרטיפייד.
השיר הגיע למקום העשירי במצעד שירי ה-R&B/היפ-הופ.
רקע

ב-19 באוקטובר 2023, חברת התקליטים 1501 סרטיפייד אנטרטיינמנט הכריזה כי הגיעו להסדר עם מייגן די סטליון לטובתה, וסיימו מאבק משפטי שארך למעלה משלוש שנים. לאחר עזיבתה את חברת התקליטים, היא הקימה חברת תקליטים עצמאית בשם הוט גירל הפקות והכריזה על אלבום האולפן השלישי שלה. די סטליון הוציאה את הסינגל המוביל מתוך האלבום, "Cobra", ב-3 בנובמבר 2023. ב-22 בינואר 2024, היא הכריזה שהסינגל השני, "Hiss" ייצא לאור ב-26 בינואר ושיתפה את עטיפתו, בה היא מופיעה עם נחש לבן סביב צווארה.
בהמשך לכך, הוציאה שני סינגלים נוספים: "Boa" שפורסם במאי 2024 ו-"Mamushi" שפורסם ביולי באותה השנה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות.
מיקומי שיא

|   ‏‏‏  מצעדים ודירוגים (2023–2024)> מדינה |   ‏‏‏  מצעדים ודירוגים (2023–2024)> מצעד |   ‏‏‏  מצעדים ודירוגים (2023–2024)> מיקום שיא |   ‏‏‏  מצעדים ודירוגים (2023–2024)>  |
| --- | --- | --- | --- |
|  עולמי | בילבורד גלובל 200 | 82 |  |
|  ארצות הברית | בילבורד הוט 100 | 32 |  |
|  ארצות הברית | מצעד שירי ה-R&B/היפ-הופ | 10 |  |
|  ארצות הברית | מצעד שירי הרוק & האלטרנטיביים | 47 |  |
|  הממלכה המאוחדת | מצעד הסינגלים הבריטי | 83 |  |
|  הממלכה המאוחדת | מצעד הסינגלים העצמאיים | 38 |  |
|  ניו זילנד | המצעד הניו זילנדי הרשמי | 6 |  |
הערות שוליים

↑  דריק גריי, ג'ואל בנקס, ס. קלארק, שון "סורס" ג'ארט, טיי בנקס
↑  בנקרול גוט איט, דריק מילאנו, שון "סורס" ג'ארט
1 2  Megan Thee Stallion – Cobra, נבדק ב-2024-07-31
↑  Justin Curto, Megan Thee Stallion’s Former Label Says They Will ‘Amicably Part Ways’, Vulture, ‏2023-10-19 (באנגלית)
↑  X, Megan Thee Stallion settles lawsuit against her label as both parties agree to part ways, Los Angeles Times, ‏2023-10-21 (באנגלית אמריקאית)
↑  "Megan Thee Stallion Chart History (Hot R&B/Hip-Hop Songs)".
↑  Madison Bloom,Evan Minsker, Megan Thee Stallion Settles Legal Dispute With Former Label 1501 Certified Entertainment, Pitchfork, ‏2023-10-19 (באנגלית אמריקאית)
↑  Megan Thee Stallion says she’s an independent artist, is funding her own album, The FADER (באנגלית)
↑  Kaplan, Ilana (28 באוקטובר 2023). "Megan Thee Stallion Announces First Single After Settling Lawsuit and Going Independent with 'Cobra'". People (באנגלית). נבדק ב-3 בנובמבר 2023. {{cite journal}}:  (עזרה)
↑  Release group “HISS” by Megan Thee Stallion - MusicBrainz, musicbrainz.org
↑  Megan Thee Stallion (2024-05-09), Megan Thee Stallion - BOA [Official Video], נבדק ב-2024-07-31
↑  Megan Thee Stallion (2024-06-27), Megan Thee Stallion - Mamushi (feat. Yuki Chiba) [Official Audio], נבדק ב-2024-07-31
↑  Cobra, 2023-11-03, נבדק ב-2024-07-31
| מייגן די סטליון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Good News • Traumazine • Megan |  |
| מיקסטייפים | Fever • Something for Thee Hotties |  |
| מיני-אלבומים | Make It Hot • Tina Snow • Suga |  |
| סינגלים | "Cocky AF" • "Big Ole Freak" • "Sex Talk" • "Realer" • "Hot Girl Summer" • "All Dat" • "Ride or Die" • "Diamonds" • "B.I.T.C.H" • "Captain Hook" • "Freak" • "Savage" • "Girls in the Hood" • "Don't Stop" • "Body" • "Cry Baby" • "I'm a King" • "On Me (Remix)" • "Thot Shit" • "Butter (Remix)" • "SG" • "Megan's Piano" • "Sweetest Pie" • "Plan B" • "Pressurelicious" • "Her" • "Ungrateful" • "Cobra" • "Not My Fault" • "Hiss" • "Wanna Be" • "Boa" • "Mamushi" |  |
| השתתפות בסינגלים | "Talk (Remix)" •  "She Live" • "Pose (Remix)" • "Big Booty" • "RNB" • "WAP" • "Thick (Remix)" • "34+35 (Remix)" • "Beautiful Mistakes" • "It Was a... (Masked Christmas)" • "Lick" • "Bongos" |  |
| שירים אחרים | "Cash Shit" • "Shots Fired" • "Anxiety" • "Otaku Hot Girl" |  |
| סיבובי הופעות | "Hot Girl Summer Tour" |  |
| --- | --- |
בקרת זהויות :  MusicBrainz release group: 7d0b94ac-8fbe-4f65-b633-68864c54aaa9
Baker Street

Baker Street ("בֶּיְיקֶר סְטְרִיט, באנגלית: ’רחוב בייקר’) היא בלדת רוק שנכתבה ובוצעה לראשונה בשנת 1978, על ידי הזמר הסקוטי ג'רי ראפרטי. השיר הגיע לסגנות המצעד האמריקאי ולמקום השלישי במצעד הבריטי. הוא ידוע בקטעי נגינת הסקסופון שבו, שאותם ניגן רפאל רייבנסקרופט. לשיר יצאו גרסאות כיסוי רבות – המפורסמת בהן של להקת Undercover משנת 1992.
הרקע לכתיבת השיר

שם השיר הוא כשם הרחוב הנודע בלונדון. השיר נכלל באלבומו השני של ראפרטי "City to City", שיצא שלוש שנים לאחר שעזב את להקת Stealers Wheel – שנים שבמהלכן היה מצוי בסכסוך משפטי עם הלהקה ולא יכל להוציא חומרים חדשים. באותה תקופה הִרבה בנסיעות בין בית משפחתו שבקרבת גלאזגו לבין לונדון, שם נערכו הדיונים המשפטים. בלונדון שהה פעמים רבות אצל מכר ברחוב בייקר. בספרו על התקופה אמר: "כולם תבעו את כולם, וכך יצא שביליתי זמן רב ברכבת הלילה מגלאזגו ללונדון בדרכי לפגישות עם עורכי דין. הכרתי בחור שגר בדירה קטנה ברחוב בייקר. נהגנו להעביר את הלילות בשיחה ובנגינה בגיטרה".(תרגום חופשי)
שורות הבית האחרון בשיר מבטאות את שמחתו על פתרון הסכסוך.
| --- | --- |
   כשאתה קם משנתך, זהו בוקר חדש  השמש זורחת, זהו בוקר חדש  שב אתה, שב אתה הביתה.  — (ממילות הבית האחרון, בתרגום חופשי) :    And when you wake up it's a new morning  The sun is shining it's a new morning  And you're going, you're going home
הפקת השיר

השיר הופק על ידי ראפרטי ויו מרפי. הוא כולל מספר קטעי סולו גיטרה וסולו סקסופון. קטע הסקסופון בן שמונה התיבות, המנוגן בידי רפאל רייבנסקרופט בין בתי השיר, הפך לסימן ההיכר שלו. התכנון המקורי היה לשיר את קטע המלודיה, אך בעקבות ניסיון נגינה שלו בגיטרה הוחלט שלא לשיר בו. נגן הגיטרה איחר להקלטת השיר ורייבנסקרופט, ששהה באולפן לצורך הקלטת קטע סקסופון סופרן קצר, הציע לנגן את קטע הנגינה המפורסם באמצעות סקסופון אלט שנמצא עִמו במכוניתו. בעוד ראפרטי טען כי הלחין את קטע הסקסופון, רייבנסקרופט טען כי לא קיבל קטע נגינה שלם וכי בנגינתו כלל גם קטעי בלוז ישנים. על נגינתו קיבל המחאה על סך 27 ₤ שלטענתו חזרה, ומלבד לתשלום זה לא קיבל תמלוגים נוספים.
תחילה התקשו ראפרטי ומרפי לשכנע את חברת התקליטים להוציא את השיר גם כסינגל. השיר שהופיע לבסוף בגרסת הסינגל ונועד להשמעה בתחנות הרדיו, היה מהיר וקצבי יותר ממקבילו באלבום ובוצע בחצי טון גבוה יותר. על פי נתוני ה-BPI (ארגון "תעשיית הפונוגרפיה הבריטית") הסינגל נמכר בלמעלה מ-400,000 עותקים וזכה בשל כך למעמד של סינגל זהב.
השפעה

השיר הוביל למה שכונה בבריטניה בשם "תופעת בייקר סטריט" – עלייה במכירות הסקסופונים ובשימוש בהם במוזיקת פופ מיינסטרימית ובפרסומות.
בנוסף לתופעה זו נפוצה באי הבריטי בשנות ה-80 אגדה אורבנית שגרסה כי השחקן והמגיש בוב הולנס היה נגן הסקסופון בשיר. מקובלת הסברה כי מקורו של המיתוס במתיחה שהופיעה במגזין המוזיקה NME, אם כי ישנן השערות נוספות למקורו, ובהן הסברה כי מקורו ברייבנסקרופט עצמו.
על פי הגיטריסט סלאש, נגינתו בשירה הידוע של להקת Guns N' Roses‏, "Sweet Child o' Mine", הושפעה מהשיר.
באוקטובר 2010 ציין איגוד זכויות היוצרים האמריקאי BMI חמישה מיליון השמעות לשיר ברחבי העולם.‏ 30 שנה אחרי צאת השיר המשיך ראפרטי לקבל בגינו תמלוגים שנתיים של כ-80 אלף פאונד.
השפעה > גרסאות כיסוי והכרה בתרבות הפופולרית

השיר זכה לגרסאות כיסוי רבות, המפורסמת שבהן היא זאת של להקת Undercover הבריטית משנת 1992. הביצוע המחודש היה ללהיטה הגדול של הלהקה ודורג במקום השני במצעד הסינגלים הבריטי לאותה שנה (מיקום גבוה מהביצוע המקורי). ביצועים מוכרים נוספים הם של להקת הצלליות, של להקת פו פייטרס ושל חצוצרן הג'אז מיינרד פרגוסון.
השיר זכה גם למספר מחוות בתרבות הפופולרית ובהן ביצועו בידי דמותה של ליסה באחד מפרקי משפחת סימפסון והופעתו בסרטים כמו סיפורו של ויל האנטינג וזודיאק. נגינת הסקסופון בשיר סומפלה בידי הרכב הדאנס הגרמני סקוטר לשירם "Nessaja", ששימש גם כשיר הנושא בסרט ברונו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 3 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 3 |  |
|  שווייץ | המצעד השווייצרי | 53 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | פלטינה | 600,000 |
| ארצות הברית (RIAA) | זהב | 1,000,000 |
נגנים

סקסופון - רפאל רייבנסקרופט
גיטרות - יו בארנס ונייג'ל ג'קינס
תופים - הנרי ספינטי
גיטרת בס - גרי טיילור
קלידים - טומי אייר
כלי הקשה - גלן לה-פלר
כלי מיתר - גרהאם פרסקט
הערות שוליים

↑  Bruce Eder, Stealers Wheel biography, in Allmusic.com
↑    Martin Chilton, ‏Gerry Rafferty and his songs of alienation, The Telegraph, 5 January 2011
1 2  Ken Emerson, Gerry Rafferty's 'Baker Street' Blues: Rolling Stone's 1978 Feature, Rolling Stone, August 24, 1978.
1 2  Michael Gray, Gerry Rafferty obituary, 4 January, 2011. The Guardian.
1 2 3  Richard Ingham (1998), "Rock and the saxophone", The Cambridge companion to the saxophone, p. 156.
↑  Martin Chilton, Gerry Rafferty's Baker Street: the story of the song, Daily Telegraph, January 5 2011.
↑  Ben Cromer, Hugh Murphy Gets It Right With Gerry Rafferty, Billboard Magazine, June 12, 1993, p.66A.
↑  על פי חיפוש ב אתר ה-BPI.
↑  David Thair, HIGNFY Guest interview: Stuart Maconie, May 22, 2009. the BBC site.
↑  News Magazine, Why do we think Bob Holness was the Baker Street saxophonist?, January 5, 2011. the BBC Site.
↑  "The 100 Greatest Guitar Songs of All Time". Rolling Stone, May 28, 2008. מטמון ברשת.
↑  2010 BMI London Award Winners. October 5, 2010.
↑  Chart Stats – Undercover – Baker Street
↑  ראו גם רשימת גרסאות כיסוי באתר Allmusic.
| --- | --- |
בקרת זהויות :  BnF: cb38044016n (data)  MusicBrainz release group: 28189360-6638-3497-8872-5f31385105a2  MusicBrainz work: a9eb3c45-784c-3c32-860c-4b406f03961b 
ג'רי ראפרטי, המבצע המקורי של השיר
Excess-3

Excess-3 (או בקיצור XS-3), היא שיטת ספירה המבוססת על עיקרון שיטת BCD, אשר הייתה בשימוש במספר מחשבים ישנים (ובהם, מחשב האניאק, שנחשב בעיני רבים למחשב האלקטרוני הראשון). בקידוד XS-3, מספרים מיוצגים כספרות עשרוניות, כאשר כל ספרה מיוצגת על ידי 4 סיביות על פי ערכה הבינארי ועוד 3 (ומכאן גם נובע שמה של השיטה).
להלן הייצוג של כל ספרה עשרונית בקידוד זה:
| 0 | 1 | 2 | 3 |
| --- | --- | --- | --- |
| ספרה | קידוד | ספרה | קידוד |
| 0 | 0011 | 5 | 1000 |
| 1 | 0100 | 6 | 1001 |
| 2 | 0101 | 7 | 1010 |
| 3 | 0110 | 8 | 1011 |
| 4 | 0111 | 9 | 1100 |
לדוגמה, כדי לקודד את המספר 721, יש לקודד כל אחת מהספרות שלו על פי הטבלה לעיל ואז יתקבל (0100 0101 1010).
היתרון המרכזי בקידוד XS-3 על פני קידוד BCD פשוט הוא שמספר עשרוני יכול להיות משלים לתשע, באותו האופן כמו שמספר בינארי יכול להיות משלים לאחד, כלומר - הפיכת כל הביטים של ספרה, ייתן את הספרה המשלימה ל-9 בייצוג העשרוני.
פעולת החיבור ב־XS-3 משתמשת באלגוריתם שונה מזה של BCD או של מספרים בינאריים רגילים. כאשר מחברים שני מספרים בקידוד XS-3, התוצאה אינה מספר המקודד ב־XS-3. למשל, כאשר מחברים 1 ו־0 בשיטה זו, התשובה המתקבלת היא 4 (במקום 1). כדי לטפל בבעיה, כאשר מסיימים לחבר בין המספרים, מחסרים 3 מהתוצאה אם התוצאה העשרונית גדולה מ־10, ומוסיפים 3 לתוצאה אם התוצאה העשרונית קטנה מ־10.
ראו גם

קוד גריי
Giardia lamblia

| Giardia lamblia |
| --- | --- |
 Giardia lamblia מבעד למיקרוסקופ אלקטרונים סורק
מיון מדעי
על־ממלכה:: אאוקריוטים
ממלכה:: פרוטוזואה
מערכה:: Metamonada
סדרה:: Diplomonad
משפחה:: Hexamitidae
סוג:: Giardia
מין:: Giardia lamblia
שם מדעי
 Giardia lamblia ‏Kunstler, 1882

Giardia lamblia הוא טפיל חד-תאי, הגורם תחלואת מעיים אצל בני אדם (בעיקר אצל ילדים), וכן אצל יונקים רבים אחרים (בעיקר חיות בית כמו כלבים וחתולים, אך גם בקר וצאן) וכן אצל עופות שונים.
הטפיל שייך לקבוצת השוטנים, ומאופיין מבחינה מורפולוגית על ידי זוג גרעינים (עיניים) ו-8 שוטנים בצורתו הפעילה. גודלו 12 מיקרון בממוצע. אזור הגחון קעור ומכיל דיסקית הצמדה. החלק הדורסלי (גבי) קמור.
מחזור חיים

הצורה ה"בוגרת" של הטפיל נקראת טרוֹפוֹזוֹאיט והיא מצוידת בדיסקית הצמדה ובלַקְטינים, בעזרתם היא נוטה להיצמד לרירית המעי הדק העליון של המארח. הטרופוזואיט ניזון מן הרירית של המעי ומתרבה על-גבה בקצב מהיר.
אחת ל-4 שעות לערך, עובר הטרופוזואיט חלוקה לאורכו, ומתפצל לשני תאים – האחד נשאר צמוד לרירית כטרופוזואיט, ואילו השני הופך לכיסית. צורת התרבות זו נקראת חלוקה בינארית.
הצורה ה"צעירה" של הטפיל נקראת כיסית (ציסטה). צורה זו חסרה את דיסקית ההצמדה של הטרופוזואיט, ולכן היא מופרשת בצואה ומועברת בקלות יחסית למארחים חדשים. הציסטה היא צורת חיים עמידה למדי, והיא מאפשרת השרדות הטפיל בתנאים של יובש, חום וקור. היא מסוגלת לשרוד שבועות עד חודשים במאגרי מים שונים, ותבשיל לטרופוזואיט בוגר רק לאחר בליעה על ידי מארח מתאים.
זיהום בג'יארדיה למבליה – ג'יארדיאזיס > אופן העברה

הציסטות המופרשות בצואה מועברות בדרך פקו-אוראלית – כלומר נבלעות על ידי המארח הבא, בין אם באופן ישיר, בשל חוסר שמירה על היגיינה בסיסית, ובין אם לאחר שעברו תקופת תרדמת במאגרי מים שונים.
ילדים נוטים להדבק בג'יארדיה יותר מאשר מבוגרים, הן בשל מערכת החיסון המוחלשת יחסית שלהם, ובעיקר כיוון שהם מקפידים פחות על תנאי היגיינה.
זיהום בג'יארדיה למבליה – ג'יארדיאזיס > פיזיולוגיה של המחלה

הציסטות הנבלעות על ידי המארח הופכות לטרופוזואיטים בוגרים, אשר מתרבים ומכסים חלקים נרחבים מן הרירית של המעי הדק העליון. הטרופוזואיטים ניזונים מתאי הרירית, וגורמים הרס של קפלי הרירית במעי. בכך נפגעת יכולתו של המעי לספוג חומרי מזון שונים, ובעיקר שומנים וחומרים המומסים בהם.
זיהום בג'יארדיה למבליה – ג'יארדיאזיס > תמונה קלינית

תקופת הדגירה נמשכת 1–2 שבועות. כמחצית מן הנדבקים בטפיל לא יראו כל סימני מחלה, אך יפרישו ציסטות בצואה ועלולים להוות גורם מדביק לאחרים, גם ללא ידיעתם.
עם ההתפרצות יסבול החולה משלשולים מרובים, לרוב בעלי מרקם שומני (לעיתים גם עם סימני ריר או דם בצואה), גזים מרובים (בריח חריף ואופייני), כאבי בבטן העליונה, בחילה ואובדן תיאבון. לעיתים רחוקות ייגרמו גם הקאות מרובות וירידה במשקל. רגישות לחלב בתקופת המחלה עשויה להופיע, בעיקר אצל ילדים.
אצל אנשים בריאים הגוף מתגבר בכוחות עצמו על הטפיל לאחר תקופה קצרה. עם זאת, בילדים צעירים ואצל חולים בעלי הפרעות במערכת החיסון, הזיהום עלול להיות ממושך.
בשל ההפרעה בספיגה במעי, במקרים קשים עלולים להיווצר סיבוכים כגון מחסור בוויטמינים A, B12, Folic acid.
זיהום בג'יארדיה למבליה – ג'יארדיאזיס > אבחנה

האבחון העיקרי הוא בדיקת הצואה והצורה האופיינית של הכיסיות (ביצית בגודל של 12 מיקרון). ניתן לאבחן גם על ידי צביעה מיוחדת בהיסטולוגיה וזיהוי גרעינים ופיברילות. הבעיה באבחון היא בכך, שקיימים ימים שבהם אין הפרשת של הכיסיות ותהיה בעיה באבחון, ולכן נעשה אבחון על ידי בליעת קפסולה הכוללת חוט מחובר אליו נצמד הטפיל.
הטפיל תוקף גם בעלי חיים, ועל כן הטיפול באדם לאו דווקא יכלה את הטפיל מהסביבה. בעלי חיים ימשיכו להפריש כיסיות לתוך מקורות מים, למשל, ולהמשיך את אופן ההידבקות.
זיהום בג'יארדיה למבליה – ג'יארדיאזיס > טיפול

מטרונידזול (אנ')-פלג'יל (הנחשב לטיפול המקובל בארצות הברית), טינידאזול (אנ') (הנחשב לטיפול המקובל באירופה) ואלבנדזול חוסר הסבילות לחלב יכול להמשך חודשים לאחר סיום הטיפול.
זיהום בג'יארדיה למבליה – ג'יארדיאזיס > מניעה

הקפדה על שטיפת ידיים, הרחקת זבובים מהמזון.
מחזור החיים של ג'יארדיה למבליה
Evolvent

| --- | --- |
 מקום הקמה:  צרפת איל-דה-פראנס, צרפת
 מוקד פעילות:  צרפת צרפת
 תקופת הפעילות:  2004–2015 (כ־11 שנים)
 זרם:  מטאל
 סוגה:  מטאל גותי, מטאל סימפוני, דת'-דום גותי סימפוני
 חברת תקליטים:  Bernett Records
 
Evolvent הייתה להקת מטאל מצרפת בסגנון דת'-דום גותי סימפוני. השירה היא שירת היפה והחיה עם סופרנו אופראי לצד גרואלינג. בתחילת דרכה סגנון הלהקה היה דת'-דום גותי שנטה יותר לדת'-דום אך בהמשך השתנה למטאל גותי סימפוני עם יותר אלמנטים של מטאל סימפוני. הלהקה, שהוקמה ב-2004, התפרקה ב-2015. חלק מחברי הלהקה הקימו להקה חדשה Beneath My Sins המנגנת מטאל סימפוני.
דיסקוגרפיה

Spiritual Confession - מיני-אלבום (2008)
Delusion - אלבום אולפן (2011)
Under the Rain - סינגל (2013)
Human Instinct - מיני-אלבום (2014)
Whatever Happens - אלבום אולפן (2015)
50 אירו-סנט

50 אירו-סנט הוא מטבע אירו בעל העריך השלישי בגודלו במחזור. מטבע זה עשוי סגסוגת מהסוג זהב נורדי. כמו מטבעות נוספים בגוש האירו, צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, ואילו צד הערך משותף ונושא עיצוב של מפת אירופה יחד עם העריך.
מידות

קוטרו של המטבע הוא 24.25 מ"מ עוביו 2.38 מ"מ ומשקלו 7.8 גרם.
שוליים

השולים של המטבע בעלי חריצים אשר משמשים לזיהוי המטבע על ידי לקויי ראייה.
צד הערך

בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה כולה.
הצד הלאומי

| מדינה | תיאור |
| --- | --- |
אוסטריה: מוטבע אולם תצוגה אדריכלי הנמצא בווינה, יחד עם ערך המטבע ודגל אוסטריה, הנמצא בצד.
איטליה: מוטבע פסלו של מרקוס אורליוס שהיה קיסר האימפריה הרומית.
אירלנד: מוטבע סמל אירלנד ושם המדינה באירית - "Éire".
אסטוניה: מפת אסטוניה ושם המדינה באסטונית - "EESTI"
בלגיה: דיוקנו של מלך בלגיה אלברט השני.
גרמניה: שער ברנדנבורג
הולנד: דיוקנה של ביאטריס, מלכת הולנד
יוון: אלפתריוס וניזלוס ראש ממשלת יוון
לוקסמבורג: דיוקנו של אנרי, הדוכס הגדול מלוקסמבורג
מלטה: סמל מלטה
סלובניה: הר טריגלב, ההר הגבוה ביותר בסלובניה, הנחשב לסמל בסלובניה. בנוסף כתוב בסלובנית "Oj Triglav moj dom" (הו, טריגלב, הבית שלי) וכן כתוב "סלובניה".
סלובקיה: טירת ברטיסלאבה
ספרד: תמונתו של מיגל דה סרוואנטס מגדולי היוצרים בשפה הספרדית
פורטוגל: החותם המלכותי
פינלנד: סמל פינלנד
צרפת: אישה זורעת זרעים בשדה ומאחוריה קרני השמש. באמצע צד ימין יש את שנת ההטבעה ואת האותיות FR שמהווים ראשי תיבות של הרפובליקה הצרפתית סמל זה הוטבע גם על הפרנק צרפתי
קפריסין: הספינה קירניה
מדינות שאינן באיחוד האירופי אך הן חלק מגוש האירו ובעלות עיצוב משלהן
קריית הוותיקן: - משנת 1999 עד שנת 2005 הוטבעה תמונתו של האפיפיור יוחנן פאולוס השני. בשנת 2006 הוטבע סמל קריית הוותיקן ומשנת 2007 מוטבעת תמונתו של האפיפיור בנדיקטוס השישה עשר.
מונקו: משנת 2002 עד שנת 2005 הוטבע החותם המלכותי של מונקו, משנת 2006 מוטבע המונוגרמה של אלבר השני, נסיך מונקו.
סן מרינו: שלושת המגדלים של סן מרינו המגדלים נמצאים על דגל סן מרינו ועל סמל סן מרינו
מדינות שקבעו עיצוב לאירו עוד לפני שהוא היה המטבע הרשמי שלהן
ליטא: סמל ליטא
לטביה: סמל לטביה
ראו גם

אירו
20 אירו-סנט
1 אירו
2 אירו
10 אירו-סנט
Barcelona (שיר של אד שירן)

| --- | --- |
 שיר בביצוע אד שירן
 מתוך האלבום ÷
 יצא לאור:  3 במרץ 2017
 תאריך הקלטה:  2016
 סוגה:  פופ לטיני 
 אורך:  3:11
 חברת תקליטים:  אסיילום • אטלנטיק
 כתיבה:  כותבים שונים
 הפקה:  בני בלנקו, אד שירן
 
"Barcelona" (בעברית: "ברצלונה") הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, ÷ (2017). לאחר יציאת האלבום, דורג השיר במקום ה-12 במצעד הסינגלים הבריטי, על אף שלא יצא כסינגל.
בשיר, מתייחס שירן מתייחס לאתרים היסטוריים כמו הלה רמבלה והסגרדה פמיליה, וכן לייצוא הפופולרי ביותר של ספרד, הסנגריה. בנוסף, הוא מבצע את רוב הבית השלישי בספרדית.
רקע

השיר נכתב על ידי איימי ודג', ג'וני מקדייד, פוי ואנס, בני בלנקו ואד שירן, והופק על ידי שני האחרונים.
שירן חשף כי במקור תוכנן ש-"Barcelona" יהיה הסינגל הראשון מתוך האלבום:
זה מה שתכננו בספטמבר. צילמנו קליפ בברצלונה והכל היה מוכן. ואז סטיוארט קאמפ [המנהל של שירן] אמר שהאלבום לא מספיק טוב. כשהגענו למאליבו למפגש עם ג'וליה ובני, הכרנו בזה. היה לנו אולפן חיצוני ליד הבריכה, אז ההקלטה המקורית מכילה המון שירת ציפורים".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-259 מיליון השמעות.